ועדת הכלכלה, כנסת 17, פרוטוקול מספר 686, 2008-08-31 08:30

ישראל חסון: אני פותח את הדיון של ועדת הכלכלה.

ישראל חסון: ב24 באוגוסט 2008 התקבל בוועדה צו של רשות שדות התעופה (הוראת שעה) (שינוי התוספת לחוק) (מס' 2), התשס"ח- 2008, שעניינו גריעת מסופי המעבר כרם שלום וקרני מהרשימה בתוספת לחוק רשות שדות התעופה.

ישראל חסון: מדברי ההסבר ששלח השר למדנו כי מועצת הרשות אישרה כמתחייב את הצו ב9.7.2008.

ישראל חסון: הייתה אלי פנייה לפני שבוע לקיים את הדיון הזה באופן דחוף.

ישראל חסון: אנחנו ראינו שמועצת רשות שדות התעופה פעלה כנדרש ואישרה את זה ב9.7.

ישראל חסון: זה איכשהו התגלגל במסדרונות משרדי הממשלה.

ישראל חסון: כתוצאה מלוח הזמנים שלנו קבענו את הדיון ל-31.

ישראל חסון: אני ראיתי בחדשות שכרם שלום נפתח.

ישראל חסון: התקשר אלי סגן שר הביטחון שהסביר לי מה הייתה ההשתלשלות שיצרה את התוצאה הזאת.

ישראל חסון: הייתי שמח לשמוע כאן בוועדה מה גרם למשרד הביטחון לפתוח את זה, זאת מבלי לקבל את אישור הוועדה כנדרש.

בצלאל טרייבר: עד יום רביעי שעבר בוצעו הרצות ברמות שונות במעבר כרם שלום.

בצלאל טרייבר: פתיחת מעבר איננה פעולה שמתבצעת מהיום למחר.

בצלאל טרייבר: זאת לא החלטה שמחליטים אותה היום ומחר המעבר מתחיל לעבוד.

בצלאל טרייבר: מתקיים תהליך הרצות ארוך מאוד.

בצלאל טרייבר: הוא נמשך כמעט שבועיים.

בצלאל טרייבר: זה כולל הרצת מערכות טכנולוגיות, מצלמות, שערים.

בצלאל טרייבר: יש פה עסק מאוד מורכב של תיאום עם הפלסטינים.

בצלאל טרייבר: נכנסות ויוצאות משאיות מהצד הפלסטיני.

בצלאל טרייבר: נכנסים ויוצאים נהגים ומלגזנים מהצד הפלסטיני לצד הישראלי.

בצלאל טרייבר: יש תהליך של חבירה אליהם.

בצלאל טרייבר: מדובר באנשים חדשים בצד הפלסטיני.

בצלאל טרייבר: מדובר באנשים חדשים בצוות הניהול בצד הישראלי.

בצלאל טרייבר: מתחייבת הרצה של הכמויות של הסחורות, של שעות העבודה, של תיאום עם הפלסטינים.

בצלאל טרייבר: זה מה שמשרד הביטחון ביצע.

ישראל חסון: אני הבנתי שזה נפתח.

בצלאל טרייבר: המעבר סגור.

בצלאל טרייבר: הוא היה סגור ביום רביעי וביום חמישי.

ישראל חסון: אני הבנתי שהוא נסגר אחרי הרקטה.

בצלאל טרייבר: אפשר היה להפעיל אותו.

בצלאל טרייבר: הוא הגיע לבשלות הפעלה.

בצלאל טרייבר: לא העברנו בו 100% תפוקה.

בצלאל טרייבר: יש הבדל בין העברה של 20 משאיות, 50 משאיות ל-100 משאיות.

בצלאל טרייבר: נכון שבעקבות הסבת תשומת הלב הפסקנו את המשך ההרצות שהיו אמורות להימשך.

בצלאל טרייבר: חזרנו חזרה למעבר סופה.

בצלאל טרייבר: מעבר סופה הוא מעבר לא כשיר להמשך הפעלה.

לאה ורון: האם אתה אומר שעצרתם את ההרצות?

לאה ורון: למה?

בצלאל טרייבר: עצרנו את ההרצות בגלל הסבת תשומת הלב כפי שהועברה מכאן.

לאה ורון: זאת אומרת שמלכתחילה ידעתם שלהרצות אין מקום.

בצלאל טרייבר: לא אמרתי שאין להן מקום, אמרתי שאני חושב שההרצות היו צריכות להימשך.

בצלאל טרייבר: היו צריכות עוד הרצות להתבצע, אבל אותן לא ביצענו.

בצלאל טרייבר: הדבר השני זה שבתמימות הגעתי עד לשלב שבו יכולתי להפעיל הפעלה מלאה, אבל לא ביצעתי את ההפעלה המלאה.

בצלאל טרייבר: מעבר סופה, שזה המעבר היחידי שדרכו ניתן היה להעביר סחורות בחודשים האחרונים, איננו בכשירות.

בצלאל טרייבר: יש צורך להפסיק את העבודה בו.

בצלאל טרייבר: יש עליו שאלות אחרות שלא כאן לדבר עליהן.

אתי בנדלר: מאיזה מועד המסופים האלה אינם מופעלים על ידי רשות שדות התעופה?

יואב אורן: מאז הפיגוע האחרון במסוף כרם שלום שקרה ב19.4.2008.

יואב אורן: מסוף קרני לא פועל מ12.

יואב אורן: 62007.

אתי בנדלר: מדוע חיכיתם תקופה כל כך ארוכה עד לבקשה לגריעת מסופי המעבר מהתוספת?

יואב אורן: המסופים לא עבדו מטעמים ביטחוניים.

יואב אורן: המהלך של העברת האחריות לניהול וטיפול המעברים למשרד הביטחון נרקם במקביל עכב חוסר היכולת שלנו כגוף אזרחי להפעיל מעבר בתנאים הביטחוניים שיש בגזרה של עזה.

יואב אורן: לאחר הגעה להסכמה בין מנכ"ל רשות שדות התעופה למנכ"ל משרד הביטחון ואישור מועצת הרשות הגענו לפה.

ישראל חסון: מה השיקול שלכם לצאת משם?

יואב אורן: חוסר היכולת להפעיל את המתקנים.

ישראל חסון: למה?

יואב אורן: אין לנו שום יכולת ביטחונית כגוף אזרחי מול המערכת הצבאית.

ישראל חסון: הדרישות הביטחוניות שנגזרות מהדרישות של הצבא לא מאפשרות לכם לקיים את זה?

יואב אורן: הדרישות הביטחוניות של הצבא מונעות מאיתנו להיכנס למתקנים האלה ולהפעיל אותם.

יואב אורן: אנחנו לא נמצאים שם.

יואב אורן: אנחנו לא מפעילים אותם.

יואב אורן: המתקנים סגורים ברמה שלא ניתן לתחזק את הציוד.

ישראל חסון: איך החיילים הולכים להיות שם?

ישראל חסון: עם מי אתה הולך להיות שם?

ישראל חסון: עם חברה אזרחית אחרת?

בצלאל טרייבר: במתכונת דומה, אבל עם מערכת אחרת.

בצלאל טרייבר: אני חלק ממשרד הביטחון.

ישראל חסון: עם מערכת אזרחית אחרת?

בצלאל טרייבר: כן.

ישראל חסון: אני מודה ומתוודה שמשהו פה נשגב מבינתי.

ישראל חסון: עם יתרות הכסף שיש לרשות שדות התעופה אנחנו משלמים לעוד חברה?

יואב אורן: מסופי הגבול היבשתיים אינם מופעלים עם היתרות הכלכליות של רשות שדות התעופה.

יואב אורן: הם מופעלים כמשק כלכלי סגור, כקבלן של המדינה באופן ישיר.

יואב אורן: רשות שדות התעופה אינה חלק כלכלי בהפעלת מסופי הגבול היבשתיים.

ישראל חסון: איך יכול להיות שאנחנו יודעים להפעיל את זה עם חברה אזרחית אחרת ולא עם רשות שדות התעופה?

בצלאל טרייבר: כל המעברים מול הרשות הפלסטינית צריכים להיות מנוהלים על ידי גוף אחד שצריך לרכז את כל הפעילות.

בצלאל טרייבר: משרד הביטחון מפעיל זה מכבר את מעבר ארז על שני חלקיו.

בצלאל טרייבר: הוא מפעיל אותו גם כמעבר להולכי רגל וגם כמעבר רכב.

בצלאל טרייבר: מאז ההתנתקות משרד הביטחון, באמצעות מינהלת המעברים, מפעיל את המעבר הזה.

בצלאל טרייבר: הוא לא עושה את זה באמצעות הצבא.

בצלאל טרייבר: ההיגיון שבהעתקת המעברים האלה ברצועת עזה לאחריות התפעולית של משרד הביטחון נגזר מהצורך לייצר מערכת אחידה שתתפעל את כלל המעברים בעזה וביהודה ושומרון.

ישראל חסון: מי יושב באלנבי?

בצלאל טרייבר: מדובר במעברים בינלאומיים.

ישראל חסון: אנחנו יודעים מי הלקוח המרכזי.

בצלאל טרייבר: צריכה לקום במדינת ישראל רשות מעברים יבשתית שתנהל את כלל המעברים במדינת ישראל.

בצלאל טרייבר: כך זה נהוג בכל העולם.

ישראל חסון: מי מפעיל את ג'אלמה?

בצלאל טרייבר: אני.

בצלאל טרייבר: כל המעברים מול יהודה ושומרון מופעלים על ידי מינהלת המעברים.

בצלאל טרייבר: זה נכון להעביר את מעברי עזה לאחריות משרד הביטחון, כשלשר הביטחון יש גמישות מלאה ועצמאות מלאה בתפעול מול כל האילוצים שיש באותם אזורים שהרגישויות בהם מאוד גבוהות ומחייבות תיאומים נפרדים.

בצלאל טרייבר: היו"ר ישראל חסון אתה מוכן להסביר לי את המבנה של המעברים?

בצלאל טרייבר: איך הדבר מנוהל?

בצלאל טרייבר: מאפה זה מתוקצב?

יואב אורן: מדובר במעברים הבינלאומיים.

יואב אורן: לאחר השלמת המהלך הזה רשות שדות התעופה תנהל רק את המעברים הבינלאומיים של ישראל עם ירדן ועם מצרים.

יואב אורן: לגבי סוגיית המימון ישנו הסכם של רשת ביטחון בין משרד התחבורה, משרד האוצר ורשות שדות התעופה שמסדיר את הפעלת מעברי הגבול היבשתיים.

יואב אורן: כשקרני וכרם שלום היו תחת המסגרת הזאת נוצרו גירעונות של 30 ו40 מיליון שקל מידי שנה.

יואב אורן: משרד האוצר מעביר את הכסף לרשות שדות התעופה.

יואב אורן: הוא מממן את הגירעון.

יואב אורן: היה ויהיו עודפים - עד עכשיו משנת 1994 היו עודפים רק שנה אחת - רשות שדות התעופה תעביר לקופת המדינה את העודפים חזרה.

יואב אורן: בצורה כזאת זה מנוהל.

אתי בנדלר: לא מדובר על כך שכל המסוף מנהל את עצמו, אלא על כך שהוא מנהל את סך כל המעברים היבשתיים.

יואב אורן: נכון מאוד.

יואב אורן: מסוף קרני ספג הפסדים של כ40 מיליון שקל מידי שנה.

ישראל חסון: אני מודה ומתוודה שיש נושא שלא נוגע לשולחנה של הוועדה הזאת.

ישראל חסון: קיבלתי את הדברים כשישבתי בכובע שלי בוועדת חוץ וביטחון.

ישראל חסון: זה היה קשור לכל הדיון על התהדיאה, מעברים, גלעד שליט.

ישראל חסון: כל המשולש הזה.

ישראל חסון: דווח לוועדה אחרת בכנסת שהמעברים לא ייפתחו אלא בהתקדמות ממשית בנושא של גלעד שליט.

ישראל חסון: מאחר והתהדיאה לא הייתה מחוברת לגלעד שליט, הבנתי למה ההרצות קוימו.

ישראל חסון: זה היה מאוד חשוב לעשות הרצה לפני הביקור של ברק במצרים.

ישראל חסון: אני לא יודע לנתק בין הדברים האלה.

ישראל חסון: רשות שדות התעופה ומשרד הביטחון הוא סעיף ב', לא סעיף א' בדיון.

ישראל חסון: חשוב לי שהדבר הזה יעבור מכאן.

ישראל חסון: כרם שלום זה מסוף עוקף רפיח לגבי סחורות.

ישראל חסון: הדיון פה הוא על התקנה.

ישראל חסון: הדיון פה הוא הדיון שהתקיים בוועדת חוץ וביטחון.

ישראל חסון: באופן הזה אני דן בדברים האלה.

ישראל חסון: הבנתי את הרצון לפתוח, הבנתי למה אתם לא נכנסים.

ישראל חסון: אנחנו צריכים לקבל הסבר בוועדה אחרת.

ישראל חסון: אני מתכוון להעביר את זה לשם.

ישראל חסון: אני מתכוון לבקש את ההבהרות.

ישראל חסון: זה עומד בסתירה למה שנאמר לנו שם.

ישראל חסון: שם התעקשתי על השאלה הזאת.

בצלאל טרייבר: אין הכוונה להוסיף מעברים.

בצלאל טרייבר: גם אם הדרג המדיני יחליט שהוא יורד ב50% מכמות הסחורות שהוא מעביר, אין דרך אחרת אלא לבצע את זה במעבר כרם שלום.

בצלאל טרייבר: מעבר סופה איננו כשיר מבצעית כדי לבצע את זה.

צביה בלאו: צו רשות שדות התעופה (הוראת שעה) (שינוי התוספת לחוק) (מס' 2), התשס"ח-2008.

צביה בלאו: בתוקף סמכותי לפי סעיף 2(ד)(2) לחוק רשות שדות התעופה (הוראת שעה), התש"ם-1980 (להלן – החוק), בהתייעצות עם מועצת רשות שדות התעופה ובאישור ועדת הכלכלה של הכנסת, אני מצווה לאמור: 1.

צביה בלאו: גריעה של מסופי מעבר.

צביה בלאו: בתוספת לחוק – (1) בחלק א', המילים "מסוף כרם שלום" – יימחקו; (2) בחלק ב', המילים "מסוף קרני" – יימחקו.

ישראל חסון: אם אני מעלה את זה להצבעה זה נופל כי אני נמנע.

ישראל חסון: תוך כמה זמן הם יודעים לארגן את עצמם?

בצלאל טרייבר: דיברתי עם מי שאני יכול לדבר אצלי במשרד.

בצלאל טרייבר: לוקח להריץ אנשים.

צביה בלאו: הליך החתימה של ההסכמים בין משרד הביטחון למשרד התחבורה עדיין לא הסתיים.

צביה בלאו: זה מותנה בהסכמה של האוצר להעביר כספים לרשות שדות התעופה.

ישראל חסון: אני מניח שזה לא ימנע את פתיחת המעבר.

צביה בלאו: אני חושבת שזה ימנע, משום שפתיחת המעברים מותנית בחתימה על ההסכמים.

צביה בלאו: ההסכמים עדיין לא נחתמו.

ישראל חסון: זאת אומרת שמועצת רשות שדות התעופה היא הגורם שיכול להשאיר את המעברים האלה סגורים.

צביה בלאו: חוק רשות שדות התעופה (הוראת שעה), שחל על מסוף מעבר יבשתי, קובע שהתפקידים והסמכויות של רשות שדות התעופה הם להחזיק, להפעיל את מסופי המעבר ולנקוט אמצעים לביטחונם של בני אדם והולכת סחורות.

צביה בלאו: כרגע, לאור האירועים הביטחוניים, רשות שדות התעופה לא יכולה לנקוט באמצעים לביטחונם של העוברים ושל הסחורות.

צביה בלאו: מסוף רפיח הפך למסוף כרם שלום.

צביה בלאו: קרני וכרם שלום מושבתים בפועל.

צביה בלאו: המשמעות של גריעה מהתוספת היא העברת הסמכויות של הניהול והפיקוח מרשות שדות התעופה למשרד הביטחון.

לאה ורון: מתי את מעריכה שההסכמים ייחתמו?

צביה בלאו: ברשת שדות התעופה אמרו לי שזה בהליך, שזה מותנה בהסכמת האוצר.

לאה ורון: חשוב לוועדה לקבל את הנתון, במיוחד כשמפעילים עליה לחץ להתכנס בפגרה ולהעמיד את הצו על סדר יומה.

צביה בלאו: בזמן הקרוב.

צביה בלאו: זה לקראת סיום.

ישראל חסון: אפילו אם אנחנו מאשרים את הצו אתם לא פותחים עד שלא מסיימים את הדיון בין משרד האוצר לרשות שדות התעופה.

בצלאל טרייבר: ברשות שדות התעופה סיימנו את הדיון, אנחנו מוכנים לחתימה.

רן כהן: הסיכום בין האוצר לרשות שדות התעופה לא קשור למשרד הביטחון.

ישראל חסון: אני הבנתי שמועצת רשות שדות התעופה אישרה את זה, ובלבד שהאוצר ידע להגיע לסיכומים איתם.

ישראל חסון: אם הוא לא יגיע לסיכומים איתם, הם יחזיקו את זה כמנוף לחץ על האוצר.

אתי בנדלר: ברגע שהצו יאושר ויפורסם אין לרשות שדות התעופה שום סמכות להחזיק את זה.

אתי בנדלר: אני לא יודעת מה תוכנו של ההסכם המתגבש, אבל החקיקה גוברת על כל הסכם.

אתי בנדלר: משמסופי המעברים האלה ייגרעו מהתוספת לחוק, הם לא יהיו יותר בסמכותה של רשות שדות התעופה והיא לא תהיה רשאית להחזיק אותם או לא להחזיק אותם.

אתי בנדלר: אין לה שום סמכות לגבי המעברים האלה מהרגע שהצו יאושר ויפורסם ברשומות.

יואב אורן: עדיין יש שם מבנים וציוד בשווי של מאות מיליוני שקלים.

יואב אורן: ברגע שזה נגרע מהחוק אין לנו סמכות להפעיל.

יואב אורן: עדיין יש סמכויות כלכליות ואחרות שצריך לסכם עם מי שיכנס בנעלנו.

ישראל חסון: אני לא רוצה לכפות את דעתי על מערכת הביטחון.

ישראל חסון: אני מציע שנדחה את ההצבעה לשעה 13:00.

אתי בנדלר: אני רוצה, ברשות היושב-ראש, לברך את עו"ד צביה בלאו שהיום זה יומה האחרון לפני פרישתה.

אתי בנדלר: היא ליוותה את דיוני הוועדה מטעם משרד התחבורה בכל נושא התעבורה האווירית והימית במשך תקופה ארוכה.

אתי בנדלר: כולנו מודים לה על התרומה ומאחלים לה הצלחה.

אתי בנדלר: (הפסקה בדיון) (חידוש הדיון 13:14)

ישראל חסון: אני מחדש את ישיבת הוועדה.

ישראל חסון: לא סתם הטרחתי אתכם, אלא לא רציתי לקיים את ההצבעה הבוקר ולהפיל את ההצעה.

ישראל חסון: הסברתי מדוע אני מתנגד לפתיחת המעבר בכרם שלום.

ישראל חסון: ההסבר שלי רלוונטי לדיוננו, אך לא לוועדת הזאת.

ישראל חסון: בוועדת החוץ והביטחון נאמרו לנו דברים אחרים וכרגע הפעולות סותרות.

ישראל חסון: לא רציתי להכשיל את ההחלטה של שר הביטחון וסגן שר הביטחון ולפיכך דחיתי את ההצבעה.

ישראל חסון: אני מציע שנצביע כעת.

אתי בנדלר: אם הוועדה מאשרת את הצו, משמע שמסוף שלום ומסוף קרני יעברו מאחריותה של רשות שדות התעופה לאחריות של משרד הביטחון.

ישראל חסון: מי בעד?

ישראל חסון: מי נגד?

ישראל חסון: ה צ ב ע ה צו רשות שדות התעופה (הוראת שעה) (שינוי התוספת לחוק) (מס' 2), התשס"ח-2008 בעד – 2 נגד – 1 נמנעים – אין הצו נתקבל הצו נתקבל.

ישראל חסון: תודה רבה.

ישראל חסון: שיהיה בהצלחה.